钦定古今图书集成/明伦汇编/官常典/第554卷 > 萧景先
## 钦定古今图书集成/明伦汇编/官常典/第554卷 > 萧景先

按《南齐书》本传，“景先，南兰陵兰陵人，太祖从子也。祖
爰之，员外郎。父敬宗，始兴王国中军。景先少遭父丧，
有至性，太祖嘉之。及从官京邑，常相提携。解褐为海
陵王国上军将军，补建陵令。还为新安王国侍郎，桂
阳国右常侍。太祖镇淮阴，景先以本官领军主自随，
防卫城内，委以心腹。除后军行参军，卭县令，员外郎。”
与世祖款昵，世祖为广兴郡，启太祖求景先同行，除
世祖宁朔府司马，自此常相随逐。世祖为镇西长史，
以景先为镇西长流参军，除宁朔将军，随府转抚军
中兵参军，寻除谘议，领中兵如故。昇明初，为世祖征
卤府司马，领新蔡太守，随上镇盆城。沈攸之事平还
都，除宁朔将军、骁骑将军，仍为世祖抚军、中军二府
司马，兼左卫将军。建元元年，迁太子左卫率，封新吴
县伯，邑五百户。景先本名道先，乃改避上讳，出为持
节、督司州军州事、宁朔将军、司州刺史，领义阳太守。
是冬，魏出淮泗，增司部边戍兵。义阳人谢天盖与魏
相构扇，景先言于督府，骠骑豫章王遣辅国将军、中
兵参军萧惠朗二千人助景先。惠朗依山筑城，断塞
关隘，讨天盖党与。魏寻遣伪南部尚书頞跋屯汝南，
洛州刺史昌黎王冯莎屯清丘，景先严备待敌。豫章
王又遣宁朔将军王僧炳、前军将军王应之、龙骧将
军庄明三千人屯义阳关外为声援。卤退，进号辅国
将军。景先启称上德化之美，上答曰：“风沦俗败，二十
馀年，以吾当之，岂得顿扫。幸得数载，尽力救苍生者，
必有功于万物也。治天下者，虽圣人犹须良佐，汝等
各各自竭，不忧不治也。”世祖即位，征为侍中，领左军
将军，寻兼领军将军。景先事上尽心，故恩宠特密。初
西还，上坐景阳楼召景先语，故旧，唯豫章王一人在
席而已。转中领军。车驾射雉郊外行游，景先常甲仗
从，廉察左右。寻进爵为侯，领太子詹事，本官如故。遭
母丧，诏超起为领军将军。迁征卤将军、丹阳尹。五年，
荒人桓夭生引蛮卤于雍州界土，司部以北，人情骚
动。上以景先谙究司土，诏曰：“得雍州刺史《张瑰启事》，
蛮卤相扇，容或侵轶，蜂虿有毒，宜时剿荡。可遣征卤
将军、丹阳尹景先总率步”骑，直指义阳。可假节，司州
诸军皆受节度。景先至镇，屯军城北，百姓乃安牛酒
来迎。军未还，遇疾，遗言曰：“此度疾病，异于前后，自省
必无起理。但夙荷深恩，今谬充戎寄，暗弱，每事不称，
上惭慈旨，便长违圣世，悲哽不知所言。可为作启事
上谢至尊”，粗申愚心。毅虽成长，素阙训范。贞等幼稚，
未有所识。“方以仰累圣明，非残息所能陈谢。自丁荼
毒以来，妓妾已多分张，所馀丑猥数人，皆不似事。”可
以明月、佛女、桂支、佛儿、玉女、美玉、上台、美满、艳华奉
东宫。私马有二十馀匹，牛数头，可简好者十匹，牛二
头，上台马五匹，牛一头奉东宫。大司马、司徒各奉二
匹，骠骑、镇军各奉一匹。应私仗器，亦悉输台。六亲多
未得料理，可随宜温恤，微申素意。所赐宅旷大，恐非毅等所居，须丧服竟，可输还台。刘家前宅，久闻其货，
可合率市之，直若短少，启官乞足。三处田勤作自足，
供衣食，力少，更随宜买麤猥奴婢充使，不须馀营生。
周旋部曲，还都理应分张，其久旧劳勤者，应料理随
宜启闻。乞恩。卒，时年五十，上伤惜之，诏曰：“西信适至，
景先奄至丧逝，悲怀切割，自不胜任。今便举哀。赙钱
十万，布二百疋。”景先丧还。诏曰：“故假节、征卤将军、丹
阳尹、新吴侯景先，器怀开亮，干局通敏，绸缪少长，义
兼勋戚。诚著夷险，绩茂所司。方升宠荣，用申任寄，奄
至丧逝，悲痛良深。可赠侍中、征北将军、南徐州刺史，
给鼓吹一部，假”节、侯如故。谥曰“忠侯。”子毅。